《题牧牛小卷》
元代·方回

一童纵牛眠柳阴，一叟渡牛陂水深。
此眠定无南可梦，此渡不忧人鮓瓮。
蓑风笠雨开荒寒，是谁幻化生毫端。
嘻其太平古天下，不然人牛两奚暇。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。